
JUSTIFICARE SUCCINTĂ
UE este de mult timp un deschizător de drumuri mondial în domeniile durabilității și diligenței necesare a întreprinderilor și s-a angajat să realizeze convergența ascendentă în domeniul durabilității mediului și în cel al sustenabilității sociale, în Uniune și în întreaga lume. Pentru raportarea de informații privind durabilitatea și diligența necesară a întreprinderilor acest lucru s-a concretizat în Directiva 2006/43/CE, Directiva 2013/34/UE, Directiva (UE) 2022/2464 și Directiva (UE) 2024/1760, care au creat o platformă fiabilă pe care întreprinderile să raporteze informații privind durabilitatea și diligența lor necesară. Prin combinarea acestor directive au devenit disponibile informațiile despre durabilitate și riscuri, foarte importante pentru investitori și pentru ONG-urile care analizează încălcările, s-au creat mecanisme prin care întreprinderile să îmbunătățească procesele de diligență necesară și durabilitatea întregului lor lanț valoric și li s-a acordat mai mult acces la justiție persoanelor care suferă prejudicii de-a lungul întregului lanț valoric. 
Actuala propunere a Comisiei riscă să slăbească elementele de bază ale acestui nou cadru de raportare privind durabilitatea și diligența necesară. Deși obiectivul simplificării obligațiilor de raportare ale întreprinderilor este lăudabil, iar măsurile privind, printre altele, raportarea electronică sau recurgerea în mai mare măsură la orientări sunt binevenite, simplificarea nu poate consta într-o dereglementare amplă și radicală care să modifice obiectivele directivelor anterioare. Anularea unor părți esențiale ale legislației riscă nu numai să creeze incertitudine în materie de reglementare pentru întreprinderi, împiedicând accesul corespunzător la justiție al persoanelor prejudiciate, ci și să îngreuneze punerea la dispoziție a unor date de bună calitate, comparabile și detaliate despre durabilitate, care sunt foarte cerute atât de investitori, cât și de partenerii de afaceri. Deși protejarea mai ales a IMM-urilor de povara excesivă a cerințelor de raportare este o preocupare pertinentă, trebuie să existe un mod mai simplu și mai eficient de a atinge acest obiectiv decât eliminarea părților esențiale ale cadrului actual de raportare privind durabilitatea și de diligență necesară.
******
Comisia pentru ocuparea forței de muncă și afaceri sociale solicită Comisiei pentru afaceri juridice, care este comisie competentă, să propună respingerea propunerii Comisiei.

<FootprintIntro>În conformitate cu articolul 8 din anexa I la Regulamentul de procedură, raportoarea pentru aviz declară că a inclus în avizul său contribuții privind aspecte care țin de subiectul dosarului, pe care le-a primit pentru elaborarea avizului, înainte de adoptarea acestuia în comisie, de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	Finnwatch
Organizația centrală a sindicatelor finlandeze – SAK
Forumul european pentru investiții sustenabile
Confederația Europeană a Sindicatelor – CES
Akava, Confederația personalului profesional și managerial din Finlanda
Confederația finlandeză a profesioniștilor – STTK
ONG-uri finlandeze pentru dezvoltare – Fingo
Grupul de lucru al Organizației Națiunilor Unite pentru afaceri și drepturile omului
Coaliția europeană pentru justiție corporativă
Amnesty International
Banca Centrală Europeană


Raportoarea pentru aviz elaborează lista de mai sus pe propria răspundere
Dacă în listă sunt identificate persoane fizice prin numele sau funcția lor ori prin ambele elemente, raportoarea pentru aviz declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

